- સુપ્રસિદ્ધ યાત્રાધામ ડાકોરમાં દશેરા પર્વ નિમિત્તે ગુરૂવારે રાજાધિરાજા શ્રી રણછોડરાય ભગવાન રક્ષાબંધને બાંધેલી રક્ષા (રાખડી) છોડવા માટે શાહીઠાઠ સાથે વાજતે-ગાજતે નીકળ્યાં હતા. ભગવાન હાથી પર સુશોભિત અંબાડી પર બિરાજીને નગરના જાહેર માર્ગ પર થઇને મંદિરની આવેલી ગંજી સ્થળ ખાતે વૈદિક મંત્રોચ્ચાર સાથે શમી (સમડા)ના વૃક્ષ નીચે રાખડી છોડી હતી. આ દર્શનનો લાભ લેવા માટે મોટી સંખ્યામાં ભક્તજનો ઉમટી પડ્યાં હતા. વૈષ્ણવો અને ભકતોએ પણ રાખડી છોડી હતી. આ શોભાયાત્રામાં ભકતોનો જય રણછોડ..ના નાદથી સમગ્ર નગર ગુંજી ઉઠયું હતું અને રણછોડમય બની ગયું હતું.